engelsk springer spaniel
Store norske leksikon,Teknologi og industri,Landbruk,Husdyr,Hund,Hunderaser
Engelsk springer spaniel er en britisk, støtende fuglehund. Det er en gammel hunderase, som har hatt forholdsvis konstant varietet. Den ble anerkjent som rase i 1902. Engelsk springer spaniel har i behold sine gode jaktegenskaper og brukes i stor utstrekning som apportør.
Beskrivelse Mankehøyden skal være ca. 51 cm. Den har middels langt hode med forholdsvis bred skalle og kraftig snute. Den har lange, dråpeformede, lavt ansatte, og hengende ører. Kroppen er kraftig, og rektangulær. Den har lavt ansatt hale og pelsen er halvlang, tett, rett, og godt dekkende. Pelsfargene er hvit-og-svart, hvit-og-brun eller noen av disse kombinasjoner med tan-tegninger. Les mer i Store norske leksikon Hund Hunderase Liste over hunderaser hundens historie